Lääne maavanem võttis 30.08.2016 korraldusega nr 1-1/16/127 „Lääne maakonnaplaneeringu 2030+ vastuvõtmine" vastu Lääne maakonnaplaneeringu.

Lääne Maavalitsus teatab, et **13. septembrist kuni 11. oktoobrini 2016**toimub Lääne maakonnaplaneeringu ja selle keskkonnamõju strateegilise hindamise (edaspidi KSH) aruande avalik väljapanek Lääne Maavalitsuses ja Lihula Vallavalitsuses tööpäevadel ja tööajal.

Maakonnaplaneeringu ja KSH aruande avalik arutelu toimub **20. oktoobril 2016 algusega kell 15.00 Lääne Maavalitsuse saalis**(Lahe 8, Haapsalu).

Lääne maakonnaplaneeringu eesmärgiks on maakonna ruumilise arengu kujundamine vastavalt üleriigilise planeeringu „Eesti 2030+" koostamise ajal kokku lepitud visioonile ja arengusuundadele ning suunata planeerimistegevust kohalikul tasandil. Maakonnaplaneering on algatatud kuni 30.06.2015 kehtinud planeerimisseaduse § 7 lõikes 3 sätestatud ülesannete lahendamiseks. Maakonnaplaneering koostatakse Lääne maakonna maismaa kohta ning selle ajaline perspektiiv on sarnaselt üleriigilisele planeeringule 2030+.

Maakonnaplaneeringu koostamisel on teostatud keskkonnamõju strateegiline hindamine, mille eesmärk on arvestada keskkonnakaalutlusi maakonnaplaneeringu koostamisel ja kehtestamisel. Vastavalt keskkonnamõju hindamise ja keskkonnajuhtimissüsteemi seaduse § 40 lõikele 2 lähtutakse keskkonnamõju strateegiline hindamisel maakonnaplaneeringu eesmärkidest ja käsitletavast territooriumist. Maakonnaplaneeringuga ei kavandata tegevusi, millega kaasneb piiriülene keskkonnamõju.

Maakonnaplaneeringu koostamise algataja on **Vabariigi Valitsus**(Stenbocki maja, Rahukohtu 3, 15161 Tallinn, tel 693 5555, e-post **riigikantselei@riigikantselei.ee**).

Lääne maakonnaplaneeringu koostamist ja KSH teostamist korraldab **Lääne Maavalitsus**(Lahe 8, Haapsalu), kontaktisik: arengu- ja planeeringuosakonna juhataja asetäitja Grete Kindel, tel 47 25 616, e-post **grete.kindel@laane.maavalitsus.ee**.

Maakonnaplaneeringu koostamise konsultant ja KSH läbiviija on **Hendrikson & Ko OÜ** (Raekoja plats 8, 51004 Tartu), kontaktisik: planeerija Pille Metspalu (tel 740 9802, e-post pille@hendrikson.ee) ja KSH juhtekspert Riin Kutsar (tel 617 7690, e-post riin@hendrikson.ee). Lääne maakonnaplaneeringu kehtestab Lääne maavanem.

Lääne maakonnaplaneeringu ja KSH aruandega on võimalik tutvuda avaliku väljapaneku jooksul **13.09-11.10.2016** Lääne Maavalitsuses (Lahe 8, Haapsalu) tööaegadel (E-N 8.00-12.00 ja 12.45-17.00 ja R 8.00-12.00 ja 12.45-15.45), Lihula Vallavalitsuses ning Lääne Maavalitsuse veebilehel aadressil: https://laane.maavalitsus.ee/koostatav-maakonnaplaneering.

Kirjalikke ettepanekuid, vastuväiteid ja küsimusi maakonnaplaneeringu ja KSH aruande kohta saab esitada **avaliku väljapaneku jooksul kuni 11. oktoobrini 2016** aadressil Lääne Maavalitsus, Lahe 8, 90503 Haapsalu või e-posti aadressil info@laane.maavalitsus.ee.